section_heading: Stanište
paragraph_text: Slanuše rastu u priobalnom pojasu, takozvanoj zoni prskanja valova. Uvjeti u kojima rastu nisu idealni: rastući na tlu oskudnom pitkom vodom s mnogo sunčeve topline i svjetlosti te velike količine soli kojom su tlo natopili valovi, slanuše su razvile posebne prilagodbe. Listovi su im uski, mesnati, čvrsti (koriste se za prehranu). Na stabljici i listovima imaju prevlake od voska (sprječavaju gubitak vode).